NaiveNeuron/SloPal huggingface dataset:
Kollár, Jozef, poslanec NR SR (2012-06-21):
Ďakujem pekne za slovo. Chcem povedať, že to, čo povedal môj predrečník Richard Sulík, na celej čiare platí. Pán kolega Kaník, uviedli ste kvantum vcelku rozumných a múdrych argumentov, prečo je to rozhodnutie ťažké, citujem vás, „ťažké“, len mi je naozaj ľúto, že z toho ste neodvodili záver, že rozhodnutie by malo byť odmietavé. Rovnako ťažké, ale odmietavé. Že na jednej strane je taká trošku chýbajúca integrácia, integrita, pardon, ospravedlňujem sa, vlastnej osoby, že kopec nebezpečenstiev to skrýva, je to zmluva s diablom, je to ťažké rozhodnutie, ale v princípe asi nepoviem nič nové, že vy ho určite podporíte, a nielen vy, ale celý váš klub. Tie vaše pozmeňujúce návrhy, ktoré ste podávali na ostatnej schôdzi Národnej rady Slovenskej republiky, obsahovo akokoľvek v poriadku až do okamihu, kým ste sa aj v tomto vašom vystúpení teraz opäť nezačali stavať do polohy vodcu vedúcej sily týchto pozmeňujúcich návrhov, alebo rozumej úprav národných rozhodovacích procesov na národnej úrovni. A toto je naozaj farizejské, pretože tomu sa hovorí, odvaha zlacnela. Ja sa pýtam, kde boli takéto vaše návrhy napríklad aj 11. októbra, ak sa nemýlim, uplynulého roka, keď padala vláda. Vtedy ste neprišli s nejakými riešeniami, že treba nastaviť inak národné schvaľovacie procedúry. Napriek tomu budeme veľkorysí a podporíme aj návrh na uznesenie Národnej rady, ktorý predložil predseda Ján Fígeľ, aj ten, ktorý predložil poslanec, pán Lipšic. Toto všetko podporíme, ale s plným vedomím si toho, že to má len charakter politickej deklarácie. To, čo má charakter vymožiteľný a skutočný, je paragrafované znenie novely ústavného zákona, ktorú predložíme my. Ďakujem.
Glváč, Martin, podpredseda NR SR (2018-11-21):
Ďakujem. S faktickými otázkami nikto, s faktickými poznámkami. Ďalší v rozprave – pán poslanec Simon.
Sulík, Richard, predseda NR SR (2010-12-02):
Ďakujem pekne. Slovo má poslanec Kažimír.
Baránik, Alojz, poslanec NR SR (2023-03-23):
Nadviažem na vystúpenie Ondreja Dostála a to tým, že pripomeniem, že je jasné, že uznesením... (Prerušenie vystúpenia predsedajúcim.)
Paška, Pavol, predseda NR SR (2014-05-28):
Sme v treťom čítaní . Otváram rozpravu. Poprosím, technici, zrušte to hlasovanie. Nie je záujem o rozpravu. Vyhlasujem ju za skončenú a budeme hlasovať.
Kočiš, Eduard, poslanec NR SR (2022-12-19):
Veľmi pekne ďakujem za slovo, pán predsedajúci. Z tohto pozmeňujúceho návrhu zákona, ktorý naozaj opravuje nekompetentnosť a totálnu absurditu zákona pôvodného, by mal radosť určite aj taký obrovský talentovaný hokejista, akým bol Wayne Gretzky, ktorý naozaj hral celý život s 99-tkou. Čiže v tomto naozaj môžem, pán predseda výboru, vyjadriť veľký obdiv, ale čo sa týka pozmeňujúceho návrhu zákona, ktorý naozaj opravuje komplet celý zákon, nemôžem vyjadriť nejakú extra veľkú pozornosť. Ľudia na vidieku sú už naozaj veľmi obmedzovaní týmito enviro a eko zákonmi, ktoré tuná prichádzajú počas skoro trojročného pôsobenia ministra Budaja na tomto poste, a naozaj nič neupravujú, nič nezlepšujú, práve naopak. Komplikujú už tak komplikovaný života ľudí na vidieku. Tento pozmeňujúci návrh zákona je naozaj tak obšírny, a tak obsiahly, že naozaj, pán predseda, si ho musel čítať viac ako hodinu a to už je naozaj minimálne, minimálne viac ako pofidérne, že potrebné je urobiť pozmeňujúci návrh zákona s 99 bodmi a prečítať ho v pléne Národnej rady Slovenskej republiky viac ako hodinovým nejakým monológom. Čiže ja naozaj chcem len poprosiť, bolo by ozaj lepšie tento návrh zákona stiahnuť, venovať sa mu ako samostatnému návrhu zákona a neopravovať podľa mňa neopraviteľné, čiže skúsme sa na to pozrieť takouto pragmatickou naozaj iba pragmatickým pohľadom.
Jurinová, Erika, podpredsedníčka NR SR (2013-09-24):
Ďakujem pekne, pani predsedajúca. Vážené pani, panie poslankyne, páni poslanci, dovoľte mi, aby som podľa § 73 ods. 1 zákona Národnej rady o rokovacom poriadku vystúpila v prvom čítaní k návrhu poslanca Národnej rady Slovenskej republiky Alojza Hlinu na vydanie zákona, ktorým sa mení a dopĺňa zákon č. 235/1998 Z. z. o príspevku pri narodení dieťaťa, o príspevku rodičom, ktorým sa súčasne narodili tri deti alebo viac detí alebo ktorým sa v priebehu dvoch rokov opakovane narodili dvojčatá a ktorým sa menia ďalšie zákony v znení neskorších predpisov, tlač 689, ako spravodajca určený Výborom Národnej rady Slovenskej republiky pre sociálne veci uznesením č. 66 z 28. augusta 2013 a podala spravodajskú informáciu k návrhu zákona. Predseda Národnej rady Slovenskej republiky rozhodnutím č. 664 z 19. augusta 2013 navrhol prideliť tento zákon na jeho prerokovanie výborom a navrhol gestorský výbor vrátane lehôt na jeho prerokovanie. Súčasne konštatoval, že návrh zákona spĺňa všetky ustanovené náležitosti podľa rokovacieho poriadku a podľa legislatívnych pravidiel na jeho prerokovanie v Národnej rade Slovenskej republiky. Návrh zákona odôvodnil navrhovateľ. Navrhovaná právna úprava je v súlade s Ústavou Slovenskej republiky, s medzinárodnými zmluvami a inými medzinárodnými dokumentmi, ktorými je Slovenská republika viazaná. S ohľadom na oprávnenia, ktoré pre mňa ako spravodajcu výboru vyplývajú, odporúčam, aby sa Národná rada Slovenskej republiky po všeobecnej rozprave o podstate návrhu zákona uzniesla na tom, že podľa § 73 ods. 3 písm. c) rokovacieho poriadku prerokuje predmetný návrh zákona v druhom čítaní. V súlade s § 74 ods. 1 zákona Národnej rady Slovenskej republiky o rokovacom poriadku a citovaným návrhom predsedu Národnej rady Slovenskej republiky odporúčam Národnej rade Slovenskej republiky prideliť návrh zákona v druhom čítaní na prerokovanie týmto výborom: ústavnoprávnemu výboru, Výboru Národnej rady Slovenskej republiky pre financie a rozpočet, Výboru Národnej rady Slovenskej republiky pre sociálne veci. Za gestorský výbor navrhujem Výbor Národnej rady Slovenskej republiky pre sociálne veci, pričom odporúčam, aby výbory, ktorým bol návrh zákona pridelený na rokovanie, ho prerokovali v termíne do 30 dní a v gestorskom výbore do 32 dní od prerokovania návrhu zákona v Národnej rade v prvom čítaní. Ďakujem pekne, pani predsedajúca. Skončila som. Otvorte rozpravu.
P. Paška, predseda NR SR: (2010-02-03):
(Prerušenie rokovania o 11.58 hodine.) (Pokračovanie rokovania o 14.00 hodine.)
Grendel, Gábor, podpredseda NR SR (2021-05-06):
Dve faktické poznámky na vystúpenie pána poslanca. Ako prvá, pani poslankyňa Pleštinská.
Glváč, Martin, podpredseda NR SR (2017-12-05):
Pani poslankyňa Kaščáková.
Mizík, Stanislav, poslanec NR SR (2019-06-25):
Ďakujem za slovo. Ďakujem ti, Natália, dobre si charakterizovala a menovala tých popierateľov slovenského jazyka, národa a štátu. Tvoj zoznam by som ale v časovom horizonte ešte rozšíril aj o bývalého ministra školstva, biochemika Ladislava Kováča, ktorý označil štúrovcov za polovzdelancov a povedal, že slovenský národ by sa mal orientovať na uhorské dejiny. Ďakujem.
A. Belousovová, podpredsedníčka NR SR: (2007-06-21):
Pani poslankyňa Tkáčová, môžete sformulovať doplňujúcu otázku v rozsahu 2 minút.
B. Bugár, podpredseda NR SR: (2004-11-30):
Konštatujem, že tento návrh prijatý nebol. Nech sa páči, pán spravodajca.
Šipoš, Michal, poslanec NR SR (2023-11-16):
Ďakujem pekne, Vilo, za tvoje vystúpenie. Chcem ti poďakovať vlastne za to, že si sa dal na tento boj. Na jednej strane si človek, ktorý je športovec, človek, ktorý fakt sa vypracoval z chudobných pomerov, môžeš byť mnohým ľuďom, nielen Rómom, ale mnohým Slovákom vzorom. Teší ma, že v podstate v našom hnutí dávame príležitosť menšinám, dávame príležitosť aj Rómom a v podstate s Lukášom Bužom, Anežkou Škopovou ste taká druhá generácia po Peťovi Pollákovi. Chcem upozorniť na to, že mnohí politici a mnohí vládni politici mali pred voľbami na bilbordoch, a veľmi radi to podsúvali medzi svojimi voličmi, že urobia poriadky v osadách, že konečne urobia poriadky s Rómami. Ale podľa mňa sa veľmi mýlia, keď chcú robiť ich štýlom tie poriadky. A sú to mnohokrát poslanci vládnej koalície, ktorí v minulosti veľakrát práve si kupovali rómske hlasy v chudobných osadách. Kde za cigarety, za alkohol, za drobné získavali hlasy. A dnes sa čudujú, že práve vás Rómovia volili. Nevedia si to vysvetliť. Ale ja som hrdý na to, že Rómovia si konečne vybrali svojich zástupcov, že konečne volili svojich, nikto ich nemusel oblbovať za cigarety a za alkohol. A dnes tu majú dôstojných reprezentantov, ktorí vystupujú, hovoria dobré a jasné posolstvá a môžu byť vzorom pre ďalších Rómov, pre ďalšie deti, ktoré sú možno v osadách, ktoré môžu sa raz stať aj poslancami Národnej rady. Ďakujem vám. (Potlesk.)
M. Hort, podpredseda NR SR: (2009-10-27):
Prerušujem rokovanie o tomto bode programu. A v rokovaní v súlade so schváleným programom budeme pokračovať prvým čítaním  o návrhu poslancov Národnej rady Slovenskej republiky Jozefa Valockého a Róberta Madeja na vydanie zákona, ktorým sa mení a dopĺňa zákon č. 213/1997 Z. z. o neziskových organizáciách poskytujúcich všeobecne prospešné služby v znení neskorších predpisov a ktorým sa mení a dopĺňa zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov . Návrh zákona máte pod tlačou 1279 a návrh na jeho pridelenie na prerokovanie výborom je v rozhodnutí č. 1304. Dávam slovo teraz poslancovi Jozefovi Valockému, aby návrh zákona uviedol. Pán poslanec, nech sa páči.
Grendel, Gábor, podpredseda NR SR (2023-06-27):
Na vystúpenie pána podpredsedu tri faktické poznámky. Končím možnosť prihlásiť sa s ďalšími. Ako prvý pán poslanec Miloš Svrček.
Ďuriš Nicholsonová, Lucia, podpredsedníčka NR SR (2017-12-06):
Poprosím vás, páni poslanci, nevykrikujte, nechajte si to na faktické poznámky.
Kollár, Boris, predseda NR SR (2023-03-22):
Prosím, prezentujme sa a hlasujeme. (Hlasovanie.) Prítomných 135 poslancov, za 85, proti 11, zdržalo sa 39. Konštatujem, že sme tento návrh schválili. Teraz prosíme povereného člena ústavnoprávneho výboru poslanca Dominika Drdula, aby uviedol hlasovanie o návrhu uznesenia k informácii o vydaných aproximačných nariadeniach vlády Slovenskej republiky v II. polroku ´22 a o zámere prijímania aproximačných nariadení vlády v I. polroku ´23 (tlač 1430). Nech sa páči, pán poslanec, máte slovo. (Hlasovanie o informácii o vydaných aproximačných nariadeniach vlády Slovenskej republiky v II. polroku 2022 a o zámere prijímania aproximačných nariadení vlády Slovenskej republiky v I. polroku 2023 , tlač 1430.)
Bugár, Béla, podpredseda NR SR (2018-06-18):
Teraz dávam slovo spravodajcovi z navrhnutého ústavnoprávneho výboru pánovi poslancovi Maroszovi, nech sa páči.
Baláž, Vladimír, poslanec NR SR (2014-12-04):
Vážený pán poslanec, veľmi zaujímavé názory aj myšlienky a s veľa z nich súhlasím. Vždy by som ale upozorňoval na cit pre mieru všetkých tých návrhov. Ale prečo som sa prihlásil, je to, že vy ste povedali, že nemáme nejakú charakteristickú krajinu, ak som tomu dobre rozumel, ale s tým, dúfam, že aj vám to iba ušlo, že tam ani vy nesúhlasíte s tým, že Slovensko je veľmi ľahko rozpoznateľná krajina a všetci ju naozaj ľahko poznáme. Ďakujem pekne.
Kadúc, Miroslav, poslanec NR SR (2014-11-09):
Ďakujem pekne. Pán predseda, ja teraz, nebude to návrh, chcem iba voľačo povedať aj vo váš prospech. Ja teda nesúhlasím s tým, aby sa niekto vás pýtal, aby ste vy povedali, že či sú v poriadku. Ja si myslím, že netreba dehonestovať funkciu, funkciu predsedu parlamentu. To je moja prvá poznámka. A druhá, k tomu procedurálnemu návrhu. Vy ste nemuseli dať hlasovať. Tu bola zrejmá podpora pléna Národnej rady. Nehlasoval jeden, všetci boli za. Čiže naozaj, postačilo sa opýtať. Mali by sme vyriešený tento problém raz a navždy a už by tu nemusel byť. Teraz si myslím, celý večer to tu budete mať každú hodinku. Je to škoda. Kľudne ste to mohli urobiť a môžete to urobiť kľudne ešte raz.
Figeľ, Ján, podpredseda NR SR (2012-12-17):
S ďalšou faktickou pán Ľubomír Galko.
Danko, Andrej, predseda NR SR (2016-11-22):
Poprosím vás, zapnite ešte raz čas pánovi Matovičovi, ospravedlňujem sa mu. Ja som len chcel, že rozumel som procedurálnemu návrhu a chcel som z hľadiska procesu urýchliť. Ďakujem. Nech sa páči.
P. Farkas, poslanec: (2002-11-06):
Ďalším problémovým okruhom, ktorý riešime v návrhu uznesenia, je, že v zákone o Najvyššom kontrolnom úrade č. 39/1993 Z. z. v § 5 ods. 2 je stanovené, že Najvyšší kontrolný úrad na požiadanie Národnej rady vypracuje stanovisko k návrhu štátneho rozpočtu a predloží orgánom Národnej rady na rokovanie. Teraz odporúča výbor pre financie, rozpočet a menu prijať uznesenie, že požiadame Najvyšší kontrolný úrad o predloženie takéhoto stanoviska s termínom do 22. novembra 2002. Vážené panie poslankyne, vážení páni poslanci, ešte vás chcem informovať o tom, že som rokoval s pánom predsedom Najvyššieho kontrolného úradu, ktorý sa vyjadril pozitívne k tomuto termínu, a taktiež som požiadal guvernéra Národnej banky, aby predložil stanovisko k návrhu štátneho rozpočtu na rok 2003. Žiadam vás o podporu tohto návrhu uznesenia. Ďakujem vám pekne za pozornosť.
P. Hrušovský, predseda NR SR: (2004-12-02):
(Hlasovanie.) 138 prítomných, 121 za, 3 proti, 12 sa zdržalo, 2 nehlasovali. Návrh sme schválili. Prosím ďalší návrh.
Kollár, Boris, predseda NR SR (2020-09-24):
Prosím, prezentujme sa a hlasujeme. (Hlasovanie.) Prítomných 134 poslancov, za 101, proti 19, zdržalo sa 12, nehlasovali 2. Konštatujem, že Národná rada schválila navrhnuté uznesenie. Nasleduje hlasovanie v treťom čítaní o návrhu uznesenia k návrhu na vyslovenie súhlasu Národnej rady s Rámcovou dohodou medzi Európskou úniou a jej členskými štátmi na jednej strane a Austráliou na strane druhej (tlač 181). Spoločným spravodajcom je člen zahraničného výboru poslanec Peter Osuský. Pán poslanec, prosím, aby ste hlasovanie uviedol. (Hlasovanie o návrhu na vyslovenie súhlasu Národnej rady Slovenskej republiky s Rámcovou dohodou medzi Európskou úniou a jej členskými štátmi na jednej strane a Austráliou na strane druhej , tlač 181.)
Hrnčiar, Andrej, podpredseda NR SR (2016-09-13):
Pán poslanec Zelník.
Tomáš, Erik, poslanec NR SR (2020-09-02):
Pán kolega Kmec, rozumiem diplomacii aj diplomatickému jazyku, ale myslím si, že v tomto konkrétnom prípade by už diplomatická reč mala ísť bokom. Belgickí policajti zabili slovenského občana, hajlovaním nad jeho telom si robili z celej tejto nešťastnej situácie srandu a niektorý z nich dokonca vraj poznamenal, že veľká škoda to nebude. Čo je však ešte veľmi vážne, je, že systém sa snažil dva a pol roka toto celé kryť. Áno, všade sa nájdu zvieratá v ľudskej koži, v každej krajine, možno aj v každej polícii, ale systém policajný, možno aj prokurátorský sa snažil tento ohavný trestný čin kryť. Dúfame, že tento postoj systému belgického nie je prejavom často opakovaným prístupu starých členských krajín k novým krajinám. Vieme dobre, že mnohokrát a mnohé príklady to potvrdili, máme pocit, ako keby sme boli občania II. kategórie. Bolo to pri kvalite potravín, ale toto je tá najtragickejšia forma, s akou sme sa doteraz stretli. Áno, Národná rada by sa mala spojiť a dať nejakú podporu aj nášmu ministrovi zahraničných vecí pánovi Korčokovi. Ja veľmi verím a verím, že sa tak udeje, ale zároveň nám bude blikať červená kontrolka, či pán Korčok urobí dosť pre to, aby bola vyvodená nielen politická, ale aj trestnoprávna zodpovednosť. Nerozumiem niektorým krokom, napríklad tomu, že nepredvolal na koberček belgického veľvyslanca, že stačí nejaká nóta. Ešte raz, zatiaľ má našu podporu, veríme, že sa do toho vloží celá slovenská diplomacia, ale bliká nám červená kontrolka. V opačnom prípade bude musieť niesť zodpovednosť.
Poliačik, Martin, poslanec NR SR (2012-10-30):
Ja som pôvodne myslel, že nebudem, nebudem reagovať, ale toľko, toľko neprávd na jednom mieste, jednoducho nemôžem ostať, nemôžem ostať ticho. Prvá nepravda sa týka toho, jak bolo povedané, že v ostatných krajinách, kde sa k tomuto dopracovali, sa k tomu dopracovali salámovou metódou, kde pomaličky dávali jeden plátok salámky za druhým. No nie je to pravda. Keď si zoberieme Španielsko, tak tam v podstate celá zmena sa udiala výmenou jedného riadku v zákone o rodine. V zákone o rodine prepísali formuláciu, že rodina je zväzok muža a ženy na formuláciu, že rodina je zväzok dvoch partnerov. Basta! Žiadna salámová metóda. Katolícke, kresťanské Španielsko urobilo túto jednu zmenu a odvtedy boli a odvtedy sú v podstate páry rovnakého pohlavia úplne rovnocenné s manželstvami heterosexuálov. Čo sa týka rečí o deťoch vychovávaných v homosexuálnych rodinách, no, ak by platilo to, čo tu, čo tu pán kolega prezentoval, tak potom by sme vlastne homosexuálov žiadnych nemali, lebo všetci homosexuáli sa rodia v heterosexuálnych rodinách. Ak teda sa obtláča správanie rodiča na správanie dieťaťa, tak v podstate homosexuáli tu nežijú, pretože každý, kto sa narodí v heterosexuálnej rodine, by sa heterosexuálom mal stať tiež. A v prípade, že neplatí táto téza, tak potom všetko, čo tu hovoril pán kolega Matovič, je hlúposť. A ďalšia, posledná vec, my sa tu predsa o adopciách detí ani o tom, že či majú žiť s homosexuálnymi pármi... (Prerušenie vystúpenia časomerom.)
Zvolenská, Zuzana, ministerka zdravotníctva SR (2013-02-05):
Dovoľte mi len, prosím, veľmi stručne. Tak ako opakovane a rád hovorí pán poslanec Uhliarik – nie som lekárka. Nie som lekárka, a, pán doktor, keď ma bolí chrbát, ja naozaj neviem, či mám ísť k ortopédovi, neurológovi, či mám len chrípku alebo či mám infarkt, či mám ísť k kardiológovi, ja to neviem. Pre mňa je naozaj veľmi podstatné, tá myšlienka, že mám svojho primárneho lekára, lekára, ktorému vyjadrujem špeciálnu dôveru práve preto, že je to lekár, s ktorým ako s jediným uzatváram dohodu, lekár, ktorý ma ani nemôže odmietnuť, ani ma neodmietne. Po tom, ako som skutočne pozorne dlho počúvala, nedá mi, aby som nevyužila toto miesto a nepoďakovala nášmu všeobecnému lekárovi, ktorý našu rodinu presne lieči už niekoľko generácii, rovnako ako našej pediatričke, pretože nič z toho, čo sme tu opisovali, sa našťastie nám nestáva. Skutočne primárni lekári, aspoň pokiaľ ja mám skúsenosť, odvádzajú svoju prácu dobre. A pokiaľ máte primárneho lekára, ktorý ju odvádza tak, ako, sme len ľudia, ako tu bolo ukazované, prosím, využite slobodnú voľbu lekára a tohto lekára vymeňte. Musím povedať, že manažment pacienta formou výmenných lístkov je bežnou praxou a uznávanou praxou v rámci zdravotníctva v európskych krajinách. Je tak v Nemecku, deje sa tak v Holandsku, kde vás ani bez výmenného lístka nehospitalizujú. Musím povedať takisto, že to, čo je základom a na čom pracujeme od začiatku v spolupráci s odbornou verejnosťou, či už sú to komory, nebudem menovať všetky, aby som niekoho nevynechala, sú pravidlá, pravidlá fungovania trhu, to je veľmi podstatné. A vzhľadom na priebeh týchto prác na ministerstve zdravotníctva – a musím povedať, že z môjho pohľadu veľmi zdarný priebeh – a práve preto, že sa chystáme v tomto roku predostrieť na odbornú verejnú diskusiu celkový koncept systému fungovania zdravotného systému, špeciálne práve s dôrazom na postavenie všeobecného lekára v tomto systéme, som poprosila pánov poslancov, aby netrvali na niektorých z poslaneckých návrhov. Pevne verím, že tá diskusia, ktorú potom spolu povedieme k tomu celkovému systému, mnohé z týchto vecí vyrieši a znova opakujem, áno, našou prioritou je silné postavenie všeobecného lekára, pretože nejde o šikanu. Ja si neviem dosť dobre, neviem ako pacient predstaviť, čo sa myslí pod pojmom paušálne – potrebujem ísť k špecialistovi. Nie som lekár, ja skutočne neviem, k akému špecialistovi pri subjektívnej potiaži potrebujem ísť. Chcem mať tú istotu, že nie som vhodená do systému, čo sa teraz častokrát deje, nie som odkázaná sama na seba, ale skutočne tu niekto, kto má za mňa zodpovednosť a manažuje ma v tom systéme, pretože aby sa mi nestalo, že s tou bolesťou v chrbte skutočne to odsedím aj u toho neurológa, aj u toho ortopéda, a skutočne aby som nezistila, že nakoniec mám infarkt. Takže ďakujem za pochopenie a prosím o podporu predloženého návrhu. (Potlesk.)
Bugár, Béla, podpredseda NR SR (2018-05-15):
Nevyrušujte pána poslanca Kotlebu. Nech sa páči, môžte pokračovať.
Szőllős, Ján, poslanec NR SR (2021-11-02):
Dajte, prosím, hlasovať o pozmeňujúcich a doplňujúcich návrhoch zo spoločnej správy, spoločne o bodoch 1 až 7 a 9 až 12 s odporúčaním gestorského výboru schváliť.
Laššáková, Jana, podpredsedníčka NR SR (2013-06-05):
Pán poslanec, máte reagovať na predrečníka, nie na faktickú poznámku pána poslanca.
Sulík, Richard, predseda NR SR (2010-12-01):
Prosím, hlasujte teraz. (Hlasovanie.) Prítomných 148 poslancov, hlasovalo 78 za, 69 proti, 1 sa zdržal. Konštatujem, že sme schválili vládny návrh novely zákona č. 609/2007 Z. z. o spotrebnej dani z elektriny, uhlia a zemného plynu. Poprosím spoločného spravodajcu z výboru pre financie a rozpočet poslanca Ivana Štefanca, aby uviedol hlasovanie v druhom čítaní o vládnom návrhu zákona, ktorým sa mení a dopĺňa zákon č. 98/2004 Z. z. o spotrebnej dani z minerálneho oleja v znení neskorších predpisov a ktorým sa mení a dopĺňa zákon č. 309/2009 Z. z. o podpore obnoviteľných zdrojov energie a vysoko účinnej kombinovanej výroby a o zmene a doplnení niektorých zákonov , tlač 96. Nech sa páči, pán poslanec.
Blanár, Juraj, podpredseda NR SR (2022-05-19):
Pán poslanec Kéry nie je v rokovacej sále. Ďalšia s faktickou poznámkou je pani poslankyňa Vaňová. Nech sa páči.
Danko, Andrej, predseda NR SR (2018-05-28):
Bez reakcie na pani poslankyňu s faktickými. Tým pádom vyhlasujem všeobecnú rozpravu za skončenú. Chce sa vyjadriť pani navrhovateľka? Nie. Chce sa k rozprave vyjadriť pán spravodajca? Nie. Prerušujem rokovanie o tomto bode programu. Ďalším bodom programu je prvé čítanie o návrhu poslancov Národnej rady Slovenskej republiky Petra Antala a Edity Pfundtner na vydanie zákona, ktorým sa mení a dopĺňa zákon Národnej rady Slovenskej republiky č. 182/1993 Z. z. o vlastníctve bytov a nebytových priestorov a o zmene a doplnení niektorých zákonov v znení neskorších predpisov . Návrh zákona je pod tlačou 975. Návrh na jeho pridelenie na prerokovanie výborom je v rozhodnutí č. 1025. Dávam slovo poslankyni Pfundtner, aby zákon uviedla.
Mezenská, Helena, poslankyňa NR SR (2015-10-01):
Pán predseda, dajte, prosím, postúpiť návrh zákona do druhého čítania.
Fecko, Martin, poslanec NR SR (2015-05-13):
Je to na 10 – 15 minút, lebo tam to už začneme...
Jarjabek, Dušan, poslanec NR SR (2021-10-26):
No, pán podpredseda, ja si tu trošku pripadám ako z inej planéty. Ja som tu teraz hodinu nebol, no a teraz počúvam a mám taký pocit, že som na nejakej inej schôdzi a že tá schôdza sa nevolá energetická kríza a zodpovednosť ministra Sulíka, ale máme tu nejaké jazykové okienka. Ja tomu naozaj nerozumiem a už vôbec nerozumiem ani tým faktickým poznámkam. No a ja sa priznám, že pri poslednom príspevku pána poslanca, ja som sa úplne v téme stratil. O čom to, prosím vás pekne, rozprávate? Vám naozaj nie je trápne toto sedenie tuto? Vy sa tu dobre cítite? (Reakcia z pléna.) Pani Zemanová, ukľudnite sa, naozaj vy ste taká trošku dneska nervózna. Skutočne ako, veď to, veď toto nemá obdoby takto v reakcii na pána poslanca, ja skutočne by som nevedel objektívne na čo mám u neho reagovať v súvislosti s energetickou krízou a zodpovednosti ministra Sulíka. Veď, prosím vás pekne, aspoň tu nestrácajme čas keď už. Veď koľko energie sme už stratili, koľko elektriny sme vypálili, koľko plynu sme zužitkovali a ešte zužitkujeme, veď toto niekde bude chýbať. Blíži sa kríza a my tu takýmto spôsobom zhadzujeme občanov Slovenskej republiky už len tým, že tieto hovadiny, blbosti, hlúposti a kraviny musia počúvať.
Blanár, Juraj, podpredseda NR SR (2021-09-28):
Vyčerpali sme rozpravu k tomuto bodu. Vyhlasujem rozpravu za uzavretú. Takže nie, pán minister sa ešte prihlásil na poslednú chvíľu do rozpravy. Udeľujem mu slovo. Nech sa páči.
I. Mikloš, podpredseda vlády a minister financií SR: (2005-10-25):
Čo sa týka toho horného limitu, ukázalo sa, že v jednotlivých výnimočných prípadoch, ale, žiaľbohu, došlo k takým, niektoré obce stanovovali naozaj nezmyselne vysoké sadzby dane z nehnuteľností a kvôli tomu sa k tomuto pristupuje. K pozmeňujúcim návrhom pani poslankyne Antošovej a pána poslanca Vážneho. Pani poslankyňa Antošová, ja súhlasím s tým, že ten problém riešenia statickej dopravy je najmä vo veľkých mestách problémom, ale my navrhujeme vyňatie týchto ustanovení zo zákona, ktoré sa týkajú vlastne toho zdanenia dočasného parkovania kvôli tomu, že vlastne užívanie verejného priestranstva na dočasné parkovanie motorového vozidla nespĺňa základné znaky predmetu dane. Je pravdou, že to v tom zákone bolo, ale práve aplikačná prax ukázala, že to jednoducho nie je v praxi ani možné zdaňovať. Uplatnenie v praxi je totiž veľmi ťažko kontrolovateľné a v zásade sa realizuje bez rešpektovania procesných ustanovení zákona č. 511 o správe daní a poplatkov. Z tohto dôvodu neodporúčam podporiť pozmeňujúci návrh pani poslankyni Antošovej, aj keď vecne uznávam, že ten problém je potrebné riešiť, ale zrejme inak a nie v tomto zákone. A k návrhu pána poslanca Vážneho chcem povedať, že ten návrh má síce svoju logiku, ak sa platia poplatky za komunálny odpad len z pozemkov alebo len zo záhrad, len sa trochu obávam, či pri tom znení, ako bolo navrhnuté, by sme sa nedostali do iného problému, že napríklad chatári, ktorí majú záhradné chatky alebo chaty pri pozemkoch, jednoducho by nebolo možné ich spoplatniť týmto poplatkom, a pritom oni ten odpad produkujú. Lebo je jasné, čo je trvalý pobyt, je jasné, čo je prechodný pobyt, ale dokazovať to, či niekto užíva, alebo nie, môže byť veľmi problematické. Čiže ja vidím logiku v tom, že ten problém tam je a asi ho bude treba riešiť, ale nie som si istý, či týmto spôsobom. Navyše sme to ani neprekonzultovali s tými, ktorých sa to týka, ktorí tú daň spravujú, a to sú obce, mestá a ZMOS, takže ja by som odporučil radšej tento návrh nepodporiť z toho dôvodu, že vyriešime  jeden  problém, vyrobíme  iný  a  skúsme  sa nad tým zamyslieť aj spolu so ZMOS-om, či sa to nedá vyriešiť iným spôsobom pri najbližšej novele možno. Ďakujem pekne. A chcem odporučiť všetky pozmeňujúce návrhy, tak ako ich odporúča gestorský výbor v spoločnej správe.
Remišová, Veronika, poslankyňa NR SR (2024-01-18):
Ďakujem veľmi pekne. Pán poslanec Krátky, veľmi dobre si vystihol podstatu, o čo ide, o čo ide vládnej koalícii pri prijímaní tohto Trestného zákona, a zároveň si veľmi dobre pomenoval, prečo to robí tak raketovo rýchlo, ako to vládna koalícia robí. A najabsurdnejšie vyjadrenia k celému procesu ale poskytuje samotný Robert Fico. Včera napríklad v Davose na diskusnom paneli, myslím, že bol s predstaviteľmi Toga, čo, mimochodom, krásne vystihuje jeho medzinárodnú akceptáciu, tak vtedy zahlásil, že miluje tripartitu, že tripartita je vlastne taký pilier celého, celej demokracie a miluje tripartitu. A viete, čo je absurdné? Že tento Trestný zákon, ktorý sa týka aj ekonomických trestných činov, to znamená, že do toho by mali byť zainteresovaní aj zástupcovia, zástupcovia sociálnych partnerov, zamestnávateľov, tak tento zákon na tripartite ani nebol. A väčšina dôležitých zákonov, ktoré nám tu poslal do parlamentu v skrátenom legislatívnom konaní, na tripartite ani nebola. Čiže nemohli sa k tomu vyjadriť ani odborári, nemohli sa k tomu vyjadriť ani zamestnávatelia, sociálni partneri, nemohli sa k tomu vyjadriť ani samosprávy, pretože aj samospráv sa to týka, aj na samosprávach máme ekonomické trestné činy aj korupciu. Takže takto Robert Fico miluje tripartitu. Druhá absurdná vec, ktorú Robert Fico k tomu povedal, bolo, že toto je zákon, o ktorom sa diskutuje snáď najdlhšie v histórii Slovenska. Ale, prosím vás, toto sa nedá nazvať diskusiou. Však pán minister Susko tu sedí bez slova, ani nepípne, keď tu ho nahrádza nejaký minister, ktorí sa tu striedali, ani sa nezapájajú do rozpravy, toto je len monológ opozície. A práve to je tá hanba a absurdnosť... (Prerušenie vystúpenia časomerom. Potlesk.)
Shahzad, Silvia, poslankyňa NR SR (2019-02-06):
Za gestorský výbor navrhujem Výbor Národnej rady pre sociálne veci a odporúčam, aby výbory predmetný návrh zákona výbory prerokovali do 22. marca 2019 a v gestorskom výbore do 25. marca 2019. Prosím, pán predsedajúci, otvorte všeobecnú rozpravu, do ktorej sa hlásim aj ja.
Sulík, Richard, poslanec NR SR (2013-09-18):
Ďakujem pekne za slovo. Zsolt Simon, súhlasím s tebou, to, čo si tu hovoril. Iba k jednej veci by som chcel uviesť na pravú mieru čísla. Vravel si, že bod Lanžhot zvýšil, že na bode Lanžhot boli zvýšené ceny z 29,80 na 102,70. Ja tiež nerozumiem, prečo to spravilo ÚRSO, prečo to spravilo práve teraz, ako to chcú vysvetliť. Je to z ničoho nič trojnásobné zvýšenie. Áno, ale treba povedať, že bod, neviem, ako sa volá na východe, Užhorod alebo čo, má cenu aj mal cenu 142, sa mi zdá. Čiže ja teraz neviem presne, akú politiku sleduje ÚRSO, ale chápal by som alebo vnímal by som ako logické, keby ÚRSO povedalo, že dobre, chceme všade rovnaké, na všetkých vstupných bodoch chceme mať rovnaké ceny, na všetkých výstupných tiež chceme mať rovnaké ceny. Tým chcem povedať, že nerozumiem úplne tým súvislostiam, len chcel som na to upozorniť, že áno, tu bola cena trojnásobne zvýšená, avšak na východe je cena ešte vyššia. Ďakujem pekne.
Hort, Milan, podpredseda NR SR (2010-12-02):
Ďakujem pekne, pani premiérka a teraz sa pýtam pani poslankyne, či chce doplniť otázkou. Nie. Ďalším, kto bol vylosovaný, je pán poslanec Pavol Goga a jeho otázka znie: „Pani premiérka, akú politickú symboliku vo vás vyvoláva účasť Slovenska na zárukách pre svoj reformný vzor Írsko?“ Nech sa páči.
Žiga, Peter, podpredseda NR SR (2024-10-23):
Ďakujem pekne. Otváram rozpravu v rámci tretieho čítania . Chcem sa opýtať či sa hlási niekto do rozpravy. Nie je tomu tak. Končím možnosť prihlásiť sa do rozpravy a vyhlasujem rozpravu za skončenú. Pristúpime k hlasovaniu o návrhu zákona ako o celku. Pani spoločná spravodajkyňa, prosím, uveďte odporúčanie gestorského výboru.
Jakab, Elemér, poslanec NR SR (2017-12-07):
Doplňujúcu otázku nemám, pán predsedajúci, len by som veľmi pekne chcel poďakovať pánovi ministrovi za odpoveď. Ďakujem pekne, pán minister.
V. Veteška, podpredseda NR SR: (2004-10-21):
Prosím, pani navrhovateľka, chcete sa vyjadriť? Nech sa páči, máte slovo. Ľ. Navrátilová, poslankyňa: Ja by som trošku chcela reagovať. Naozaj toto si zaslúži dlhšiu diskusiu a myslím si, že momentálne bude lepšie, keď si to s kolegyňou vydiskutujeme. Pokiaľ sme v právnom štáte a platia nejaké pravidlá, musia platiť pre všetkých. Potom povedzme, že bude generálny pardon aj na daňové nedoplatky alebo že bude generálny pardon, ja ešte neviem, zo všetkých zdravotných poistení, čo si myslím, že je priama výzva k nasledujúcemu správaniu. Vy, čo platíte poctivo, vy ste hlupáci. Vy, čo platíte občas, tak zaplatíte raz do roka, my vás budeme zálohovať a my vás podporujeme v takomto správaní. Čiže ja cítim s tými drobnými podnikateľmi, ktorí sa môžu ocitnúť v nejakej takejto krajnej situácii, ale môžeme sa pokúsiť nájsť trošku iné riešenie, ako som navrhla ja, a to riešenie, ktoré by zabránilo tejto výzve k neserióznemu správaniu, a napriek tomu pomohlo povedzme niekomu, kto dlží možnože 5-6-tisíc korún alebo 10-tisíc korún, a odlíšili tých, ktorí dlžia milióny. Ďakujem.
Pčolinský, Peter, poslanec NR SR (2019-09-13):
Ďakujem pekne. Pán predseda, veľmi pozorne som vás počúval, nemáme tú možnosť vás tu často počúvať. Napadlo ma niekoľko vecí pri vašom prejave, čiže skúsim byť stručný. Jedna z tých vecí je, keď som tak si porovnával rôzne volebné obdobia Národnej rady, toto volebné obdobie – a teraz neberte osobne –, toto volebné obdobie pre mňa osobne je porovnateľné atmosférou v spoločnosti, kauzami, problémami, tým, čo sa tu deje, jedine s obdobím ´94 – ´98, pre mňa osobne. To je môj názor. Druhá moja poznámka k vášmu vystúpeniu. Ja okrem iného som mal špecializáciu na vysokej škole marketing a celkom živo sa zaujímam aj o politický marketing, zaujímam sa celkom živo o sociálne siete, sledujem to, monitorujem to a vnímam vývoj niektorých ľudí. Pán predseda, klobúk dole, vy ste ďaleko, ďaleko predbehli Roberta Fica v politickom marketingu. Naozaj, klobúk dole. Aj čo sa týka sociálnych sietí, aj čo sa týka komunikácie s médiami, aj čo sa týka vystupovania. Keby tu stál Robert Fico na vašom mieste, išla by z neho zlosť, miestami agresivita, hnev. Z vás išiel pokoj, kľud, úsmev na tvári. Robert Fico sa má čo učiť od vás, čo sa týka politického marketingu. Politický marketing ste zvládli na jedničku s hviezdičkou. A o tom, ja som jeden z dvoch poslancov za SME RODINA, čo podpísali túto schôdzu, pre mňa osobne dôvod Monika Jankovská nebol ten primárny dôvod. O svojich dôvodoch, prečo som to podpísal, a to sú ekonomické, sociálne, spoločenské, budem hovoriť... (Prerušenie vystúpenia časomerom.)
P. Hrušovský, predseda NR SR: (2005-03-21):
Nech sa páči, pani poslankyňa Majdová. M. Majdová, poslankyňa: Ja len krátko. Pán poslanec, v závere svojho vystúpenia ste povedali, že spoplatnenie vysokoškolského štúdia neprinesie kvalitu, pretože tu máme najviac vysokých škôl na obyvateľov. Pán poslanec, neodpustím si jednu poznámku, skúste si spomenúť, kto tu tie vysoké školy zakladal a či náhodou ste aj vy vtedy nesedeli v tej vláde, po prvé, a po druhé, keď ich chcete zrušiť, pretože inak ako v parlamente sa vysoké školy, ktoré sú nadbytočné, zrušiť nedajú, predložte návrh, ja vás podporím.
Kollár, Boris, predseda NR SR (2022-06-21):
Reakcia na faktické, pán poslanec Cmorej, nech sa páči.
Kollár, Boris, predseda NR SR (2021-06-16):
Prosím vás pekne, reagujte na vystúpenie pána Blahu, nemôžete reagovať na nič iné.
V. Veteška, podpredseda NR SR: (2007-03-20):
Budeme pokračovať prvým čítaním o vládnom návrhu zákona, ktorým sa mení a dopĺňa zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov (tlač 210). Rozhodnutie na jeho pridelenie výborom je pod číslom 205. Prosím ministra zdravotníctva Slovenskej republiky pána Ivana Valentoviča, aby vládny návrh zákona uviedol. Nech sa páči, pán minister. I. Valentovič, minister zdravotníctva SR: Vážený pán predsedajúci, vážené panie poslankyne, vážení páni poslanci, vzhľadom na zmeny vyplývajúce z pristúpenia Bulharska a Rumunska k Európskej únii dňa 1. januára 2007 je potrebné zákonnou formou upraviť oblasť vzájomného uznávania kvalifikácií získaných v členských štátov Európskej únie ako neodmysliteľnej súčasti pravidiel voľného pohybu osôb. S požiadavkou zmeny legislatívny v oblasti vzájomného uznávania získaných kvalifikácií v rámci Európskej únie v súlade so smernicou Rady upravujúce vybrané smernice v oblasti voľného pohybu osôb z dôvodu pristúpenia Rumunska a Bulharska boli jednotlivé členské štáty oboznámené dňa 1. decembra 2006 na pracovnom rokovaní v Bruseli. Doplnením ustanovení o Bulharsku a Rumunsku sa umožní osobám, ktoré hodlajú vykonávať zdravotnícke povolanie na území Slovenskej republiky podľa stanovených pravidiel uznať ich vzdelanie, čo je jednou z požiadaviek výkonu zdravotníckeho povolania v členskom štáte. Predloženým návrhom zákona sa do právneho poriadku Slovenskej republiky transponuje smernica Rady č. 2006/100/ES z 20. novembra 2006, ktorou sa z dôvodu pristúpenia Bulharska a Rumunska upravujú určité smernice v oblasti voľného pohybu osôb. Uvedenou smernicou sa doplnili a zmenili aj smernica Rady č. 93/16/EHS na uľahčenie voľného pohybu lekárov a vzájomného uznávania ich diplomov, osvedčení a iných dokladov formálnych kvalifikácií a smernica Rady č. 78/686/EHS o vzájomnom uznávaní diplomov, osvedčení a iných dokladov o formálnych kvalifikáciách zubných lekárov vrátane opatrení na uľahčenie efektívneho uplatňovania práva usadiť sa a slobodne poskytovať služby. Uvedené doplnenie a zmeny sú premietnuté v prílohe č. 3, v ktorej sa súčasne upravujú aj názvy kvalifikácií v niektorých špecializáciách, ktoré boli v období od mája 2004 zmenené alebo doplnené kompetentnými orgánmi členských štátov. Cieľom navrhovanej právnej úpravy je vytvorenie podmienok pre zdravotníckych pracovníkov z Bulharska a Rumunska v oblasti uznávania ich kvalifikácií s prihliadnutím na ich právo usadiť sa a slobodne poskytovať služby na území Slovenskej republiky. Navrhovaná právna úprava nezakladá zvýšené nároky na verejné financie, nemá vplyv na výdavky štátneho rozpočtu a rozpočtu samosprávnych krajov alebo obcí. Návrh zákona je v súlade s Ústavou Slovenskej republiky, zákonmi a medzinárodnými zmluvami a inými medzinárodnými dokumentmi, ktorými je Slovenská republika viazaná. Vážený pán predsedajúci, vážené panie poslankyne, vážení páni poslanci, verím, že predložený návrh zákona podporíte. Ďakujem.
B. Bugár, podpredseda NR SR: (2004-06-24):
(Hlasovanie.) Keď ste sa hlásili, tak vyhlasujem toto hlasovanie za neplatné. A, samozrejme, pán poslanec, dávam vám slovo. Zapnite mikrofón pánovi poslancovi Miššíkovi.
Bugár, Béla, podpredseda NR SR (2016-09-21):
Páni poslanci, procedurálny návrh sa začína podaním procedurálneho návrhu a toto teda vykazuje určite nejaké iné charakteristiky a nie charakteristiky procedurálneho návrhu. Takže budeme pokračovať o 11.20 prerušeným rokovaním o bode číslo, o návrhu zákona pod tlačou 198. (Prestávka.) (Po prestávke.)
Laššáková, Jana, podpredsedníčka NR SR (2014-10-31):
S reakciou pán poslanec Poliačik, nech sa páči.
F. Šebej, poslanec: (2002-04-05):
I. Presperín, podpredseda NR SR: Ďakujem. Pán poslanec Galbavý bude mať faktickú poznámku najprv a zároveň stiahol svoju prihlášku do rozpravy.
Blanár, Juraj, podpredseda NR SR (2023-05-25):
Ďakujem, pán spravodajca. Otváram všeobecnú rozpravu, do ktorej som neobdržal písomnú prihlášku. Dávam teda možnosť prihlásiť sa ústne do rozpravy. Okrem pána spravodajcu neevidujem nikoho viac. Uzatváram možnosť prihlásiť sa do rozpravy a dávam mu slovo. Nech sa páči.
Paška, Pavol, predseda NR SR (2014-05-14):
(Hlasovanie.) 132 prítomných, 80 za, 34 proti, 18 sa zdržali. Návrh sme postúpili do druhého čítania.
Hrnčiar, Andrej, podpredseda NR SR (2018-12-06):
Dávam slovo spravodajcovi, ktorého určil navrhnutý gestorský ústavnoprávny výbor, poslancovi Jozefovi Lukáčovi.
Pellegrini, Peter, podpredseda NR SR (2020-07-24):
S reakciou na faktické pán minister.
B. Bugár, podpredseda NR SR: (2006-03-16):
(Hlasovanie.) Prítomných 131, za 122, zdržali sa 7, nehlasovali 2. Konštatujem, že vládny návrh zákona sme schválili . Prosím teraz pána poslanca Miššíka, aby uviedol hlasovania k vládnemu návrhu zákona, ktorým sa mení a dopĺňa zákon Slovenskej národnej rady č. 372/1990 Zb. o priestupkoch v znení neskorších predpisov a o zmene a doplnení niektorých zákonov (tlač 1376). Nech sa páči.
Nagy, József, poslanec NR SR (2013-10-23):
Pán predseda, dovoľte mi, aby som aj ja v mene parlamentu privítal na balkóne tentoraz dôchodcov z okresu Dunajská Streda.
J. Ivančo, poslanec: (2007-09-04):
Chcem reagovať na tú časť vystúpenia pána poslanca Lipšica, v ktorom sa venoval čiastočne vystúpeniu pána premiéra a vzťahu a upozornil teda, že premiér uviedol nejaké informácie, čo sa týka vstupu novinárov na majetok pani ministerky. Chcem poprosiť pána poslanca Lipšica, aby, zdá sa, už ani v budúcnosti nečerpal informácie od predsedu vlády, pretože opäť asi nemal dostatočne overené informácie, pretože podľa majetkového priznania, ktoré je zverejnené na internete, pani ministerka Tomanová nevlastní žiaden nehnuteľný majetok, to znamená, že tým pádom novinári nemohli vniknúť na žiaden jej pozemok. Je to oficiálna informácia na internetovej stránke Národnej rady. Takže, pán poslanec, vás poprosím, skúste si už potom nevšímať pána premiéra. Ďakujem pekne.
Kondrót, Maroš, poslanec NR SR (2019-03-27):
Pán predseda, dajte, prosím, hlasovať o návrhu zákona ako celku s odporúčaním gestorského výboru schváliť.
Kotleba, Marian, poslanec NR SR (2017-06-21):
Pán poslanec Heger, ja musím povedať, že mne sa to celkom páčilo, ten váš prejav. Trošku, možno na môj vkus trošku také príliš akademické to bolo. Ale je vidno, že absencia Matoviča vášmu klubu prospieva. Jednu, jednu takú malú výčitku by som si dovolil voči vám. Vy ste povedali, že Európska únia teda žiada od nás, od Slovenskej republiky, revíziu výdavkov štátneho rozpočtu. V tomto s vami musím nesúhlasiť. My predsa revíziu výdavkov štátneho rozpočtu vieme spraviť aj bez tej Európskej únie. Je to na nás, je to na politikoch, je to na tých, ktorí proste, ľudia, ktorým zverili tú zodpovednosť za výkon všetkých možných verejných funkcií, aby naozaj s tými rozpočtami – v tomto prípade so štátnym rozpočtom – narábali zodpovedne a so zodpovednosťou najmä voči budúcim generáciám a nepotrebujeme na to Európsku úniu. Ďakujem pekne.
Nicholsonová, Lucia, poslankyňa NR SR (2014-10-21):
Veľmi pekne ďakujem za faktickú pani poslankyni Gibalovej. A v prípade pani poslankyne Tomanovej, ja vlastne neviem, že či ma urazila alebo pochválila, tak ja sa asi zdržím komentu. Možno len taký krátky, že to chce tiež podľa mňa kus takej akože odvahy a zatvárania si očí pred realitou, že sa podpíšete pod takýto návrh novely práve vy. To mi tak, ako nad týmto sa mi tak pozastavuje trochu rozum, že, že proste to, čo som pokazila v minulosti a kazila som to celé roky a dovolím, aby to kazil aj súčasný minister, ktorý je akože z vášho stáda, takže ešte mám tú odvahu, že sa podpíšem pod takýto návrh a ešte ho tu budem ako obhajovať. Pretože myslieť si o sebe môžeme čokoľvek po tej politickej línii. A ja si myslím, že vy rozumiete sociálnym službám, pani Tomanová, a práve preto sa mi zdá byť také veľmi zvláštne, jednak že ste dovolili vášmu ministrovi predložiť tú likvidačnú novelu a že teraz obhajujete tento chabý návrh. Ďakujem.
B. Bugár, podpredseda NR SR: (2003-12-03):
(Hlasovanie.) Prítomných 135 poslancov, za 129, hlasovania sa zdržali 6. Konštatujem, že sme v treťom čítaní . Pýtam sa, či sa hlási niekto do rozpravy v treťom čítaní, ktorú práve teraz otváram. Konštatujem, že nie je to tak. Vyhlasujem rozpravu za skončenú. Pán predseda, nech sa páči, môžeme pristúpiť k hlasovaniu o zákone ako o celku.
Grendel, Gábor, podpredseda NR SR (2020-11-12):
Pokračujte, prosím, pani spravodajkyňa.
Pellegrini, Peter, predseda NR SR (2024-01-08):
Ďalšou v rozprave je pani poslankyňa Števulová. Nech sa páči, máte slovo. Pripraví sa pán poslanec Spišiak.
Tabák, Romana, poslankyňa NR SR (2022-05-25):
Pán predsedajúci, ja som stopercentne hlasovala za, prosím vás... (Prerušenie vystúpenia predsedajúcim.)
Poliačik, Martin, poslanec NR SR (2014-11-08):
Dnešné ráno sa stalo, myslím, absolútne výbornou odpoveďou na otázku, ktorú sme dostávali v sobotu večer. Naozaj vám to stojí za to sa tu s tým ťahať celú noc? Však vás nikto nevidí, nikto nepočuje, v zásade ľudia ani len nevedia, že ste tu. No vedia. Ja už som mal dneska ráno ďalší telefonát z Trenčína a budú ďalšie informácie. Pán kolega Lipšic, ako sme sa rozprávali, má telefonáty od riaditeľov iných nemocníc na Slovensku a tiež sa s nimi podľa všetkého bude rozprávať. Moji kolegovia z SaS takisto začínajú zbierať informácie a tá mozaika, tá mapa sa skladá. My vieme, že na druhej strane tá mozaika je zložená, lebo tam sa to zorganizovalo. My iba potrebujeme to isté nakresliť teraz z tej našej strany a ukázať to verejnosti. A tých kúskov tej mozaiky je stále viac. Myslím, že ten jeden, ktorý pán kolega Lipšic práve odprezentoval, je jeden, ktorý dôležitým spôsobom nám hovorí, že náhody neexistujú. Tak ako neexistuje náhoda, vďaka ktorej by tie dve firmy v tom verejnom obstarávaní v Piešťanoch dokázali nezávisle od seba ponúknuť 1 599 990 eur, ktoré požadujú za cétečko, obidve presne tú istú sumu, tak neexistuje náhoda, že v Belize na tej istej adrese sídli aj bývalá, údajne bývalá, firma pána Pašku aj firma Penta Enterprises. A možnože tieto informácie by sme nemali, ak by sme 40 hodín nesedeli v tejto sále a nehovorili verejnosti, konečne nám začnite posielať informácie, konečne nám hovorte, ako sa veci majú, nech to pohneme... (Prerušenie vystúpenia časomerom.)
M. Hort, podpredseda NR SR: (2009-04-24):
návrhu poslanca Národnej rady Slovenskej republiky Mariána Kovačócyho na vydanie zákona, ktorým sa dopĺňa zákon Slovenskej národnej rady č. 372/1990 Zb. o priestupkoch v znení neskorších predpisov . Návrh máte ako tlač 1053 a návrh na jeho pridelenie výborom je v rozhodnutí č. 1061. Teraz dávam slovo pánovi poslancovi Mariánovi Kovačócymu, aby návrh zákona uviedol. Nech sa páči, pán poslanec.
B. Bugár, podpredseda NR SR: (2003-11-11):
(Hlasovanie.) Prítomných 125 poslancov, za návrh 7, proti 55, zdržalo sa 62 poslancov, nehlasoval 1. Konštatujem, že bod 9 zo spoločnej správy sme neschválili.
Kolesík, Andrej, poslanec NR SR (2013-11-27):
Keďže sme hlasovali o pozmeňujúcich návrhoch zo spoločnej správy i o pripomienkach z rozpravy a mám splnomocnenie gestorského výboru, odporúčam hlasovať o tom, že predložený návrh zákona prerokujeme v treťom čítaní ihneď.
Kuffa, Štefan, poslanec NR SR (2023-05-25):
... to len tak, len kratučko. (Povedané súbežne s predsedajúcim.) Ospravedlňujem sa a budem reagovať na to, čo zaznelo ako tuná. Ja som chcel o tom procedurálom. Pán Pročko, si predstavte, ja som sa vás chcel zastať, a teraz dovoľte mi, aby som sa vás zastal. Mne vôbec nevadí to, že vystupujete emotívne alebo váš prejav, skutočne mi to nevadí, ale viete, to vypínanie mikrofónov, nejaký ten kus podiel, podiel máte aj vy na tom, lebo vy ste súčasťou tej vládnej koalície, a ja s tým vypínaním mikrofónov nesúhlasím. Hej? Aj tá vyhrážka smerom k vám, že alebo prestaneš, alebo čo, alebo tie vstupy, ktoré sú predsedajúceho. Predsedajúci nemôže zneužívať ten rokovací poriadok. On si môže zapnúť ten mikrofón kedykoľvek, my poslanci nie. Či pri procedurále, či pri faktickej poznámke. Ja som vás pozorne počúval a myslím si, že každý poslanec Národnej rady má právo aj na tú emóciu. Keď je to proste tá téma výbušnejšia, na tom nič nie je. No ale v podstate, keď my prestaneme rozprávať, diskutovať a možno aj emotívne, no čo začnú rinčať zbrane? Toto chceme, čo je na Ukrajine? A tie veci, ktoré sa tuná dejú? Ja toto nechcem. Nech je to sila slova, nech je tu sila argumentu, ale to vypínanie mikrofónov, to ste zaviedli vy a ja nechcem, aby to pokračovalo ďalej. To nie je ako vy konkrétne, ale koalícia, však to nevzťahujte, pán Pročko, na seba. Ja na vás sa síce pozerám, ale pozerám na tú ľavú stranu, kde tam sedí, kde sedíte, a to nebolo prvýkrát, kedy ste v podstate vystupujúcemu vypli ten mikrofón. Myslím, že rozprávam teraz k veci, lebo podpredseda parlamentu hovoril o tejto veci a jednoducho myslím si, že nebolo by vhodné, aby do budúcna sa takéto veci opakovali a máte právo aj na to slovo aj na tú emotívnosť, ktorú ste tuná pred chvíľou predviedli.
Paška, Pavol, predseda NR SR (2013-09-19):
Pán poslanec, dajte procedurálny návrh. (Hovorené súbežne s rečníkom.) Keď máte námietku na výklad zákona v zmysle 146, sa obráťte na ústavnoprávny výbor.
Matej, Ondrej, poslanec NR SR (2010-12-03):
Ďakujem pekne za slovo, pán predsedajúci. Pán kolega Vážny, pán poslanec, hovorili ste tu viac ako 40 minút a ja som strašne smutný, že ste tých 40 minút nevenovali veľmi dôležitému a intenzívnemu dialógu s vaším predsedom vlády v roku 2008 a že ste ho nepresvedčili o tom, že rozhodnutie realizovať výstavbu diaľnic masívnou formou PPP bol nezmysel. Vy ste vtedy o tom veľmi dobre vedeli. Vedeli ste o tom, že nárast v rovnakom čase, to nie je možné realizovať. A ďalšiu chybu, ďalší čas ste neinvestovali do toho, že keď ste sa už rozhodli ísť touto cestou, tak rok a pol ste nevedeli uzatvoriť vy koncesiu a zmluvu na výstavbu prvého balíku, pričom v tomto prvom balíku sú dva úseky Jánovce – Jablonov a Fričovce – Snina, ktoré ste už dva roky mohli stavať. Boli a sú v referenčnom rámci Slovenskej republiky. Treba prísť, príďte pod Spiš, príďte pod Spišský hrad, príďte do Levoče a poďte tam vysvetliť občanom, prečo ste to nestavali za európske peniaze, rýchlejšie a mohli sme spoločne strihať v tomto kraji pásku. Hovorte už ľuďom, prosím vás, pravdu. Čiže výstavbu diaľnic ste zastavili vy týmto rozhodnutím a predlžovaním, neustálou agóniou dodatkov, kde všetci vám už hovorili, že to nespustíte, že tie financie je, na to nebude dostatok. Takže a keby ste naplnili sľub do roku 2010, boli by sme veľmi, veľmi radi, že by sme mohli chodiť po tej krásnej diaľnici a nemusela by sa nám pod Spišským hradom na Sivej brade rozpadať, ako sa nám rozpadá teraz. Ďakujem pekne.